《续十虫吟７》
宋代·舒岳祥

虫有天水牛，两臂徒甚修。
长尾龟其类，玄痛鳖与俦。
细评无甚龟，大概勿深求。
终身混沮洳，亦与蝦蛭游。
或云能羽化，为蝉槐树头。
清高乃如许，亦足掩前羞。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。